OzLabs/hebrew-wiki-articles huggingface dataset:
נישואים ברשות הפלסטינית

נישואים ברשות הפלסטינית נערכים על פי חוקי הדת של בני הזוג, ועל פי אזור המגורים. פלסטינים בכל שטחי הרשות, כולל רצועת עזה, כפופים לחוקי הרשות הפלסטינית.

דיני משפחה ברשות הפלסטינית נקבעים באופן הבא:
* על הפלסטינים בשטחי B ו-A ביהודה והשומרון חלים דיני המשפחה של החוק הירדני מ-1976.
* ברצועת עזה חלים דיני המשפחה המצריים שחוקקו בתקופת הממשל הצבאי המצרי ברצועת עזה.

קהילות נוצריות בשטחים הפלסטיניים נוהגות על פי דיני המשפחה של הכנסייה הנוצרית, האוסרים על פוליגמיה. לכל עדה נוצרית יש בית דין המוסמך לדון בענייני נישואים וגירושים.

בכל דיני המשפחה לעיל לא קיימת אפשרות לערוך נישואים אזרחיים או נישואים בין-דתיים שיהיו מוכרים על ידי החוק.

חוקי הנישואים למוסלמים ברשות הפלסטינית נקבעו על פי האסכולה החנפית, המתירה במפורש פוליגיניה (נישואים של גבר למספר נשים). עם זאת, אישה יכולה לציין בחוזה הנישואים שהיא איננה מתירה לבעלה לשאת נשים נוספות במהלך נישואיהם. אם הבעל נושא אישה נוספת בניגוד לחוזה הנישואים, האישה רשאית לעתור לגירושים. על פי חוקי האסלאם, גבר הנשוי למספר נשים חייב לשתף את כל נשותיו באופן שוויוני, ולספק לכל אישה מגורים בנפרד. כמו כן, גבר חייב להכריז על מצבו המשפחתי במעמד הנישואים.

פוליאנדריה (נישואים של אישה למספר גברים) אסורה על פי חוקי האסלאם.

ברצועת עזה, החוק המצרי שחוקק בתקופת הממשל הצבאי התיר נישואים לנשים מגיל 9 ולגברים מגיל 12. הקאדי הפלסטיני הראשי הוציא ב-1995 החלטה מנהלית עדכנית, לפיה מותר לנשים להינשא מגיל 15 ולגברים מגיל 16, כמו בחוק הירדני. כל הגילאים מחושבים על פי לוח השנה המוסלמי.

הרשות הפלסטינית מנסה בשנים האחרונות לגבש חוקי מעמד אישי עדכניים.

==ראו גם==
* נישואים בישראל
* דיני משפחה בישראל

==לקריאה נוספת==
* [http://www.law.emory.edu/ifl/legal/palestine.htm הצעה לחוק נישואים פלסטיני] 

קטגוריה:דיני משפחה
קטגוריה:נישואים
הרשות הפלסטינית
אבדייה ורשאייביץ'

אַבְדִיָּה וְרְשָׁאיֵבִיץ (בבוסנית: Avdija Vršajević; נולד ב-26 במרץ 1986) הוא כדורגלן בוסני המשחק בעמדת המגן הימני והקשר הימני בקבוצת אומרנייספור הטורקית. לזכותו 17 הופעות במדי נבחרת בוסניה והרצגובינה.

==קריירה==
ורשאייביץ' החל את הקריירה שלו בקבוצות הנוער של עיר הולדתו TOŠK טשאנז, ובה שיחק בשנות הבוגרים הראשונות שלו לפני שעבר לז'לייזניצ'אר סרייבו מליגת העל של בוסניה והרצגובינה בשנת 2004. לאחר עונה אחת בסרייבו עבר לצ'ליק זניצה מאותה הליגה.

בשנת 2007 חתם ורשאייביץ' בספרטה פראג מליגת העל הצ'כית, אולם לא שיחק בשורותיה אלא הושאל לקבוצות אחרות, תחילה לקלאדנו ולאחר מכן לטאטראן פרשוב, בה חתם לאחר מכן. בפרשוב שיחק שתי עונות, שלאחריהן חזר לצ'ליק זניצה לעונה אחת. בשנת 2012 חתם בהיידוק ספליט מליגת העל הקרואטית, איתה זכה בגביע הקרואטי ובסופר קאפ המקומי. לקראת עונת עבר לאוסמנליספור הטורקית.

לזכותו של ורשאייביץ' הופעה אחת בנבחרת הצעירה, ובשנת 2012 ערך את הופעת הבכורה שלו בנבחרת בוסניה והרצגובינה, בניצחון 0-3 במשחק ידידות מול . ורשאייביץ' נכלל בסגל הנבחרת במונדיאל 2014, שבו כבש שער במשחק השלישי בשלב הבתים נגד .

==קישורים חיצוניים==

קטגוריה:כדורגלנים בוסנים
קטגוריה:מגני כדורגל בוסנים
קטגוריה:קשרי כדורגל בוסנים
קטגוריה:כדורגלני צ'ליק זניצה
קטגוריה:כדורגלני ז'לייזניצ'אר סראייבו
קטגוריה:כדורגלני ספרטה פראג
קטגוריה:כדורגלני היידוק ספליט
קטגוריה:כדורגלני אנקרספור
קטגוריה:כדורגלני אקהיסארספור
קטגוריה:כדורגלני אומרנייספור
קטגוריה:כדורגלני נבחרת בוסניה והרצגובינה
קטגוריה:כדורגלני מונדיאל 2014
קטגוריה:בוסנים שנולדו ב-1986
יעקב ברוכין

הרב יעקב ברוכין (נקרא גם ר' יעקב קארלינער, או ר' יעקב שיק; ה'תקמ"א, 1780 - י' בכסלו ה'תר"ה, נובמבר 1844) היה רב ליטאי, רבה של קרלין. נודע על שם ספרו משכנות יעקב.

==ביוגרפיה==
נולד לרבי אהרון ממינסק שהיה בנו של רבי ברוך משקלוב, תלמיד הגאון מווילנא. בצעירותו נשלח ללמוד בישיבת וולוז'ין והיה לתלמידו המובהק של מייסד וראש הישיבה ר' חיים מוולוז'ין.

לאחר עוזבו את הישיבה עסק במסחר אך לאחר זמן שבו ראה ברכה במסחרו, ירד מנכסיו והסכים לשמש כרב בעיירה דויד-הרדוק.

משם עבר ושימש כרב בקהילת קרלין הסמוכה לפינסק. בקהילה זו שימש ברבנות עד יום מותו. לאחר מותו, החליף אותו בתפקיד הרבנות אחיו יצחק מינקובסקי מקרלין, מחבר הספר קרן אורה. שניהם נקברו בקרלין ועל קברם הוצבה מצבה משותפת.

==משנתו ההלכתית==
הרב ברוכין נודע בתקופתו כאחד מגדולי הפוסקים במזרח אירופה.

ספרו הידוע הוא שו"ת משכנות יעקב. בספר זה הוא דן בסוגיות הלכתיות בכל רחבי התלמוד. הוא נשא ונתן עם רבים מגדולי דורו ובהם רבי אפרים זלמן מרגליות מברודי, רבי שלמה איגר, רבי דוד לוריא ואחרים. הוא מצוטט בספרי פוסקים רבים ביניהם ספריו של ידידו רבי יצחק אלחנן ספקטור מקובנא, המשנה ברורה ורבים אחרים. הספר נדפס לראשונה בווילנה, תקצ"ח (1837), ובמהדורה חדשה בירושלים, תש"כ (1960), ותשל"ט (1979).

ספרו השני הוא "קהלת יעקב" שנדפס בווילנה בשנת תר"ז (1847) על ידי בנו אלכסנדר, שנתיים אחר פטירתו. ספר זה מכיל גם הוא שאלות ותשובות וחידושים על מסכתות מסדר זרעים ומועד. נדפס גם הוא במספר מהדורות צילום. בנוסף, הערות שכתב על ארבעה טורים (חלקים אורח חיים ויורה דעה נדפסו במהדורת הטור של מכון המאור.

בסגנון תשובותיו הוא מזכיר את שיטת רבו שלמד בוולוז'ין. בתשובות רבות הוא מחדש חידושים משלו, ואינו מהסס לחלוק על פוסקים חשובים וקודמים לו.

בהלכות עירובין פסק שאין לסמוך על עמודי הטלגרף שיוכלו לשמש כצורת הפתח, כיוון שלא הותקנו לשם זה
.

תשובתו המפורסמת היא בעניין רשות הרבים בימינו, בזאת הוא חולק על רבים מהפוסקים וקובע שאין לסמוך על כך שרשות הרבים היא אך ורק מקום העוברים בה שש מאות ריבוא (שש מאות אלף). בתשובה זו הוא נכנס לוויכוח ממושך עם הבית אפרים.

התיר להרכיב תפוח עץ במין תפוח הנקרא "תפוח יערי" שפירותיו אינן אכילים ולא אסר (כפוסקים אחרים) משום איסור כלאיים

הרב ברוכין היה מעורב בשתי מחלוקות גדולות שהתרחשו במאה ה-19 בין מדפיסי התלמוד הבבלי. במחלוקת בין מדפיסי קאפוסט וסלאוויטא, בה הוא פסק שהאיסור על הדפסת ספרים קיים כל זמן שלא נמכרו כל אותם ספרים, ומרגע שנמכרו הספרים, פג תוקף הסכמת הרבנים על איסור הדפסה נוסף. במחלוקת בין מדפיסי סלאוויטא למדפיסי וילנא הוא היה בין מצדדי המדפיסים בווילנא, בניגוד לדעת רוב רבני גליציה ופולין.

==צאצאיו==
* בנו הרב אלכסנדר סענדר. הוא הדפיס את ספרו של אביו "קהלת יעקב" כמופיע בשער הספר.
* חתנו יקותיאל זיסל ראפפארט ממינסק. [נשא בזיווג שני את בתו של הגאון בעל משכנות יעקב]
* בתו פייגלע ובעלה - חתנו צבי זאלצמאן ממינסק
* חתנו שלום ראטנער
* נינתו רוזה כהן הייתה אימו של יצחק רבין, לימים ראש ממשלת ישראל.

==קישורים חיצוניים==
* 'ברוכין, ר' יעקב ב"ר אהרן', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 35 (, תמונה 1233).
* .
* 

;ספריו
* 
* 
* 
* 

==הערות שוליים==

קטגוריה:רבנים בלארוסים
קטגוריה:קרלין: רבנים
קטגוריה:בוגרי ישיבת וולוז'ין

קטגוריה:מחברי ספרי שו"ת
קטגוריה:תלמידי רבי חיים מוולוז'ין
קטגוריה:ילידי 1780
קטגוריה:נפטרים ב-1844
נשיא זמביה

נשיא זמביה הוא ראש מדינת זמביה ומכהן במקביל גם כראש ממשלתה. הנשיא נבחר בכל 5 שנים ומאז 1991 יכול להיבחר פעמיים בלבד לתפקיד.

התפקיד נוצר עם הכרזת העצמאות ב-1964, והראשון שכיהן בו הוא קנת קאונדה. הבאים אחריו היו: פרדריק צ'ילובה, לוי מוואנוואסה, רופיה באנדה ומייקל סאטה. החל מ-31 באוגוסט 1991 נשיא זמביה עומד גם בראשות ממשלת המדינה, בעקבות ביטולו של תפקיד ראש הממשלה.

== היסטוריה ==
=== רודזיה הצפונית ===
כאשר המושבה הבריטית של רודזיה הצפונית הופרדה מרודזיה הדרומית ומשלטון ה-British South Africa Company, בראשה עמדה הממלכה הבריטית המיוצגת במושבה על ידי המושל של רודזיה הצפונית אשר הפעיל סמכות ביצועית כראש המדינה והממשלה. בבחירות הכלליות של רודזיה הצפונית שנערכו בשנת 1964, נוצרה משרת ראש הממשלה של רודזיה הצפונית כדי לעמוד בראשות הממשלה לקראת קבלת העצמאות. ב-19 במאי 1964, מזכיר המדינה של המשרד לקשרי חבר העמים הבריטי (Commonwealth Relations) דנקן סנדיס, הכריז שרודזיה הצפונית תהפוך עצמאית תחת ממשל נשיאותי והבחירות לנשיא הראשון ייערכו בבחירות חשאיות בין חבריהם הנבחרים של המועצה המחוקקת . <ref></ref>

=== זמביה ===
בעת קבלת העצמאות ושינוי שמה של המדינה לזמביה, ראש הממשלה קנת קאונדה נבחר לנשיא הראשון. משרת ראש הממשלה בוטלה ובכך הפכה הנשיאות לרשות מבצעת. <ref>Brown, Spencer (1967). The Journal of Developing Areas. Vol. 2. Western Illinois University. p. 483</ref>בתחילה המדינה תפקדה כדמוקרטיה רב מפלגתית.

==נשיאי זמביה==
;מקרא

מפלגות פוליטיות:
*
*
*
*

סמלים:
*§: נבחר ללא מתנגדים
*† מת בתפקיד
{| class="wikitable" style="text-align:center"
|-
! 
! style="width:80px;"| דיוקן
! שם(לידה-פטירה)
! נבחר
! תחילת כהונה
! סוף כהונה
! שיוך מפלגתי
|-
! style="background:#C94E47; color:white;"| 1
 קנת קאונדה<br />(1924–2021)
| 1968<br />1973 §<br />1978 §<br />1983 §<br />1988 §
| 24 באוקטובר 1964 || 2 בנובמבר 1991
| UNIP
|-
! style="background:#3BADF3; color:white;"| 2
 פרדריק צ'ילובה<br />(1943–2011)
| 1991<br />1996
| 2 בנובמבר 1991 || 2 בינואר 2002
| MMD
|-
! style="background:#3BADF3; color:white;"| 3
 לוי מוואנוואסה<br />(1948–2008)
| 2001<br />2006
| 2 בינואר 2002 || 19 באוגוסט 2008 †
| MMD
|-
! style="background:#3BADF3; color:white;"| 4
 רופיה בנדה<br />(1937–2022)
| 2008
| 19 באוגוסט 2008 || 23 בספטמבר 2011
| MMD
|-
! style="background:#3063AE; color:white;"| 5
 מייקל סאטה<br />(1937–2014)
| 2011
| 23 בספטמבר 2011 || 28 באוקטובר 2014 †
| PF
|-
! style="background:#3063AE; color:white;"| –
 גאי סקוט<br />(1944–)
| —
| 28 באוקטובר 2014 || 25 בינואר 2015
| PF
|-
! style="background:#3063AE; color:white;"| 6
 אדגר לונגו<br />(1956–)
| 2015<br />2016
| 25 בינואר 2015 || 24 באוגוסט 2021
| PF
|-
! style="background:#7B63AE; color:white;"| 7
 האקאינדה היצ'ילמה<br />(1962–)
| 2021
| 24 באוגוסט 2021 || מכהן
| UPND
|}

== הערות שוליים ==

*
אלבארו רפאל גונסאלס

אלבארו רפאל גונסאלס לואנגו (בספרדית: Álvaro Rafael González Luengo; נולד ב-29 באוקטובר 1984 מונטווידאו, אורוגוואי) הוא כדורגלן אורוגוואי המשחק בעמדות הקשר והמגן בדפנסור ספורטינג ובנבחרת אורוגוואי.

==קריירת מועדונים==
גונסאלס החל את הקריירה שלו ככדורגלן מקצועי בקבוצת דפנסור ספורטינג האורוגוואית. במהלך 4 עונות בקבוצה שיחק 122 משחקים במדי הקבוצה, בהם כבש 8 שערים.

באוגוסט 2007 עבר גונסאלס למועדון הפאר הארגנטינאי, בוקה ג'וניורס. ב-2 עונות במועדון הופיע גונסאלס ב-38 הופעות בכל המסגרות, בהן כבש שער אחד בלבד. כשחקן המועדון זכה גונסאלס באליפות ארגנטינה אפרטורה ובגביע רקופה סודאמריקנה. בקיץ 2009 חזר גונסאלס לאורוגוואי, וחתם בקבוצת נסיונל. בעונה אחת בקבוצה הרשים ב-35 הופעותיו, בהן כבש 3 שערים.

באוגוסט 2010 חתם גונסאלס על חוזה ל-3 שנים בלאציו, מהסרייה א' האיטלקית. הוא ערך את הופעת הבכורה שלו באיטליה ב-18 בספטמבר 2010 במשחק נגד פיורנטינה, שנגמר בניצחון 1-2 ללאציו. את שערו הראשון במדי לאציו כבש ב-13 בפברואר 2011, בניצחון 0-2 על ברשה.

בעונת היה גונסאלס שחקן המפתח בהרכב לאציו. הוא שיחק בעמדות מגוונות: קשר הגנתי, קשר שמאלי, מגן ימני, מגן שמאלי ובלם. בעקבות יכולתו המצוינת כבש גונסאלס בכל מפעל בה שיחקה קבוצתו, סרייה א', קופה איטליה והליגה האירופית. באותה עונה זכתה לאציו, בסיועו הרב של גונסאלס, בקופה איטליה, הגביע האיטלקי.

ב-1 בפברואר 2015 הושאל לקבוצת טורינו. בהמשך הושאל לאטלס המקסיקנית.

ב-3 בפברואר 2017 חזר לאורוגוואי וחתם בנסיונל. ב-7 בינואר 2019 חזר לאחר 11 שנה למועדון נעוריו דפנסור ספורטינג.

==נבחרת אורוגוואי==
הופעת הבכורה של גונסאלס בנבחרת אורוגוואי הייתה ב-26 במאי 2006, בניצחון 0-2 על . 

לאחר ששיחק במוקדמות מונדיאל 2010, נופה לבסוף גונסאלס מהסגל הסופי של אורוגוואי, למונדיאל 2010.

ב-2011 זכה גונסאלס בקופה אמריקה 2011, כאשר שיחק 4 משחקים, כולל משחק הגמר נגד . הוא שיחק בגביע הקונפדרציות 2013, הופיע ב-12 משחקים במהלך מוקדמות מונדיאל 2014 וזומן מונדיאל 2014.

==תארים==
;בוקה ג'וניורס
* אליפות ארגנטינה: אפרטורה
* גביע רקופה סודאמריקנה: 

;לאציו
* קופה איטליה: 

;נבחרת אורוגוואי
* קופה אמריקה: 2011

==קישורים חיצוניים==

קטגוריה:בלמי כדורגל אורוגוואים
קטגוריה:כדורגלנים אורוגוואים
קטגוריה:מגני כדורגל אורוגוואים
קטגוריה:קשרי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני דפנסור ספורטינג
קטגוריה:כדורגלני בוקה ג'וניורס
קטגוריה:כדורגלני נסיונל
קטגוריה:כדורגלני לאציו
קטגוריה:כדורגלני טורינו
קטגוריה:כדורגלני אטלס
קטגוריה:כדורגלני נבחרת אורוגוואי
קטגוריה:כדורגלני קופה אמריקה 2011
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:אורוגוואים שנולדו ב-1984
כתריאל שלמון

כתריאל פסח שלמון (סלומון) (1 בספטמבר 1914 - 16 במרץ 1967) היה קצין צה"ל בדרגת אלוף-משנה ודיפלומט ישראלי. שירת כנספח צה"ל בבריטניה ובארצות הברית וציר ישראל בדרום אפריקה וברומניה.

== חייו ==
שלמון, בנו של אברהם סלומון, נולד בירושלים. הוא נכדו של יוחנן דוד סלומון ונינו של יואל משה סלומון. למד בגימנסיה העברית "הרצליה", ובשנים 1933 עד 1937 למד בבית הספר לכלכלה של לונדון. בשובו לישראל מונה לעוזרו של פנחס רוטנברג בחברת החשמל לארץ ישראל. במהלך תפקידו הצטרף לארגון ההגנה והיה איש הקשר להקמת פלוגה של הפו"ש שתפקידה להגן על מתקני ועובדי החברה. במלחמת העולם השנייה התנדב לשרת בצבא הבריטי, שובץ בחיל התובלה המלכותי, שירת בפלוגת ההובלה 178 ובפלוגת ההובלה 468, לאחר מכן שירת ביחידת תותחנים של הצבא הבריטי והשתחרר בדרגת קפטן. היה מחברי "החבורה" שעסקה באיתור וסיוע לפליטים יהודים ובההעפלה. 

לאחר המלחמה חזר לעבודתו בחברת חשמל, ב-1947 מונה למנהל חברת "קרת", החברה לשיכון ולמשכנתאות. במלחמת העצמאות שירת כמפקד גדוד נ"מ בחיל התותחנים, במאי 1948 נפצע כשרכבו עלה על מוקש והוא נפצע ברגלו. הוא מונה ליועץ הכספי לרמטכ"ל. השתחרר ב-1949 ומונה למנהל חברת המלח. בפברואר 1950 חזר לשירות הקבע בצה"ל ומונה לנספח צה"ל הראשון בבריטניה ומאוקטובר 1951 גם בסקנדינביה. היה איש אמונם של נחמיה ארגוב ודוד בן-גוריון, שראה בו "עילוי". ב-1951 הציע שלמון לבן-גוריון לבצע "פוטש" בשלטון ולפזר את הכנסת. ב-1954 מונה לנספח צה"ל בארצות הברית ובקנדה ושירת בתפקיד זה במהלך מלחמת סיני. השתחרר מצה"ל ב-1957. 

לאחר שחרורו עבד במשרד האוצר, באוגוסט 1959 הצטרף למשרד החוץ, שירת כציר בדרום אפריקה, במרץ 1961 מונה לציר ברומניה, הגיש את כתב האמנתו באפריל, תפקיד שמילא עד 1963. שימש ראש מחלקת קליטה במפא"י. לאחר מכן עסק בהשקעות. 

נהרג בתאונת דרכים ב-1967 באיטליה, שם שהה במסגרת פיתוח תעשיית תרכיזים מפרי הדר. נקבר בהר המנוחות בירושלים. הותיר אחריו בן ובת: אילון וגוני.

==אילן יוחסין משפחת פרוש==

==קישורים חיצוניים==
* [http://www.salomon200.com/content_inner.asp?id=482&title=%D7%9B%D7%AA%D7%A8%D7%99%D7%90%D7%9C-%D7%95%D7%91%D7%AA-%D7%A9%D7%91%D7%A2-%D7%A1%D7%9C%D7%95%D7%9E%D7%95%D7%9F&langid=1 כתריאל סלומון -שלמון] באתר משפחת סלומון
* [http://mfa.gov.il/memorial/Perpetuated/Pages/Katriel-Salmon.aspx ביוגרפיה] באתר משרד החוץ
* 

==הערות שוליים==

קטגוריה:אלופי-משנה בצה"ל
קטגוריה:יועצים כספיים לרמטכ"ל
קטגוריה:נספחים צבאיים ישראלים בממלכה המאוחדת
קטגוריה:נספחים צבאיים ישראלים בארצות הברית
קטגוריה:מפקדי גדודים במלחמת העצמאות
קטגוריה:לוחמי ההגנה
קטגוריה:שגרירי ישראל בדרום אפריקה
קטגוריה:שגרירי ישראל ברומניה 
קטגוריה:משפחת סלומון (הראש"ז)
קטגוריה:עובדי חברת החשמל
קטגוריה:בוגרי גימנסיה הרצליה
קטגוריה:בוגרי בית הספר לכלכלה של לונדון
קטגוריה:פעילי ההעפלה
קטגוריה:אנשי היישוב ילידי הארץ
קטגוריה:מתנדבי היישוב לצבא הבריטי
קטגוריה:מנכ"לים ישראלים
קטגוריה:הרוגי תאונות דרכים באיטליה
קטגוריה:יהודים הקבורים בהר המנוחות
קטגוריה:ישראלים שנולדו ב-1914
קטגוריה:ישראלים שנפטרו ב-1967
קטגוריה:חיילי חיל התותחנים במלחמת העצמאות
שמן סובין אורז

בקבוק מלא בשמן סובין אורז
שמן סובין אורז (המכונה גם "שמן אורז") הוא סוג של שמן המופק מקליפת הסובין והנבט של האורז.

== מרכיבים ותכונות==
שמן סובין האורז מכיל נוגד חימצון ייחודי בשם גמא אוריזנול (Gamma- Oryzanol) וכן נוגדי חמצון נוספים מסוג טוקופרולים וטוקוטריאנולים, שהם מרכיבים של ויטמין E . שמן סובין אורז מכיל פיטוסטרולים מן הצומח.
השמן מכיל כ-45% חומצות שומן חד בלתי רווי (MUFA), כ-35% חומצות שומן רב בלתי רוויות (PUFA), כ-20% חומצות שומן רוויות מן הצומח.
לשמן סובין האורז נקודת העשן בטמפרטורה של עד כ־250 מעלות צלזיוס, נקודה הנחשבת לגבוהה במיוחד המאפשרת שימושים בהם נדרשת עמידות בחום גבוה בבישול, טיגון עמוק והקפצה. לשמן סובין אורז טעם עדין ונייטרלי. שמן סובין אורז סמיך יחסית לשמנים אחרים ולכן פחות נספג במוצרי המזון.
שמן סובין האורז מכיל גמא אוריזנול שנמצא יעיל כנוגד חמצון יציב ועמיד שלא מאבד מתכונותיו האנטי אוקסידנטיות גם לאחר שהשמן חומם במחבת ובמיקרוגל לטמפרטורה של 180 מעלות צלזיוס במשך 8 שעות.

{| class="wikitable"
 ! חומצות שומן !! אחוז
 |-
 | C14:0 חומצה מיריסטית || align="right" | 0.6%
 |-
 | C16:0 חומצה פלימטית || align="right" | 21.5%
 |-
 | C18:0 חומצה סטארית || align="right" | 2.9%
 |-
 | C18:1 חומצה אולאית || align="right" | 38.4%
 |-
 | C18:2חומצה לינולאית || align="right" | 34.4%
 |-
 | C18:3 חומצה אלפא לינולית (ALA) || align="right" | 2.2%
|}

== שמן סובין אורז בעולם ==
בשמן סובין אורז נעשה שימוש במשך שנים רבות במדינות המגדלות אורז, והוא מוערך במיוחד ביפן עקב תכונותיו הבריאותיות. כמו כן השמן נפוץ במדינות במזרח כגון הודו, סין ותאילנד ובולטת נוכחותו כשמן מוביל ופופולרי בניו זילנד. כיום מיוצר שמן סובין אורז גם בקליפורניה. שמן זה מיוצר מאורז אמריקאי והוא פופולרי במיוחד במערב ארצות הברית.

==שמן סובין האורז בבריאות ובתזונה==
כולסטרול וכלי הדם- מחקרים הראו כי שמן סובין האורז ונוגדי החימצון המצויים בו, ובפרט הגמא אוריזנול, נמצאו כתורמים לבריאות הלב וכלי הדם, בכך שמורדים את רמות הכולסטרול והטריגליצרידים בדם. מחקרים מוכיחים כי הללו מסייעים בהורדת הכולסטרול הרע, כמו כן נמצא הגמא אוריזנול מוריד את רמות הטריגליצרידים בדם (שומנים). עוד נמצא כי שמן סובין אורז מפחית את נטיית הטסיות בדם להידבק וליצור דם סמיך אשר עלול להצר את העורקים וכך מקטין את הסיכוי למחלת טרשת עורקים (אטרוסקלרוסיס). שילוב של שמן סובין אורז עם שמן שומשום הניב ירידה משמעותית בלחץ דם גבוה, דומה מאוד לתוצאות המושגות על ידי תרופות כימיות. כמו כן התברר במספר מחקרים כי גמא אוריזנול המצוי בשמן סובין אורז נמצא במחקרים כמאזן הורמונלי לתסמיני גיל המעבר. במחקר שנערך דיווחו 90% מהנשים על הקלה ניכרת בתסמיני גיל המעבר אחרי 4–6 שבועות.

== קישורים חיצוניים ==

<div style="direction: ltr;">
* 
* 
* [http://www.ricebranoil.info/pdf/ricebranoil.pdf Cholesterol-Lowering by Rice Bran and Rice Bran Oil Unsaponifiable Matter in Hamsters], ricebranoil.info
* 
* 
* 
* 
* 
* 
</div>

== הערות שוליים ==

קטגוריה:אורז
קטגוריה:המטבח האסייתי
סובין אורז
קלואוקן

קַלוֹאוֹקַן (בפיליפינית: Lungsod ng Kalookan, "לונגסוד נג קלואוקן"; בשפות אחרות נפוץ הכתיב Caloocan) היא עיר במטרופולין של מנילה, בירת הפיליפינים. העיר נמצאת מצפון לצפון־מזרח מנילה עצמה. ב־2010 התגוררו בעיר כ־1.5 מיליון תושבים, מה שהופך אותה לעיר השלישית בגודל אוכלוסייתה בפיליפינים, אחרי קסון סיטי ומנילה (כל השלוש נמצאות במטרופולין מנילה). זוהי העיר השמינית בצפיפותה בעולם.

==היסטוריה==
קלואוקן נוסדה ב-1815, במהלך תקופת השלטון הספרדי בפיליפינים.

בשנות ה-90 של המאה ה-19 התהוותה במקום מחתרת קטיפונן, שהתנגדה לשלטון הספרדי. המחתרת הייתה גורם מרכזי במהפכה הפיליפינית שפרצה ב-1896. ב-1898 הפיליפינים סופחו לארצות הברית בעקבות מלחמת ארצות-הברית ספרד. כעבור שנה פרצה מלחמת ארצות הברית–הפיליפינים במהלכה המקומיים ניסו לגרש את האמריקאים ולשחרר את הפיליפינים. במהלך המלחמה התקיימו בקלואוקן שני קרבות קשים.

ב-1962 קלואוקן קיבלה מעמד של עיר.

==חינוך==
בעיר פועלות מספר אוניברסיטאות, בהן אוניברסיטת העיר קלואוקן, שהיא האוניברסיטה הציבורית היחידה בעיר.

==תחבורה==
בקלואוקן עובר קו LRT-1 של הרכבת הקלה של מנילה. העיר גם מקושרת למערכת המסילות של הפיליפינים.

==קישורים חיצוניים==

* 
* 

קטגוריה:ערי מיליונים
קטגוריה:הפיליפינים: ערים
קטגוריה:יישובים שהוקמו ב-1815
אנדר הררה

אנדר הררה אגוארה (בספרדית: Ander Herrera Agüera; נולד ב-14 באוגוסט 1989 בבילבאו שבספרד) הוא כדורגלן ספרדי המשחק בעמדת הקשר באתלטיק בילבאו.

== קריירת מועדונים ==
הררה גדל במחלקת הנוער של ריאל סרגוסה, ואת הופעותיו הראשונות בקבוצה הבוגרת של המועדון ערך בעונת 2008/09 כשהקבוצה שיחקה בליגה השנייה. בתום העונה עלה עם הקבוצה לליגה הראשונה, וב-29 באוגוסט 2009 ערך הררה את הופעת הבכורה שלו בליגה הבכירה, בניצחון 0–1 על טנריפה. ב-6 בדצמבר 2009 כבש את שער הבכורה שלו, בהפסד 1–4 למיורקה.

ב-7 בפברואר 2011 חתם הררה באתלטיק בילבאו מעיר הולדתו לחמש שנים, החל מהעונה הבאה. את הופעת הבכורה שלו במדי בילבאו ערך הררה ב-18 באוגוסט 2011, בתיקו 0-0 מול טרבזונספור במסגרת הליגה האירופית. בעונתו הראשונה בבילבאו ערך הררה 54 הופעות במשחקים רשמיים, בהן כבש ארבעה שערים, והגיע עם הקבוצה לגמר גביע המלך הספרדי ולגמר הליגה האירופית.

ב-26 ביוני 2014 חתם הררה על חוזה לארבע עונות במנצ'סטר יונייטד, ששילמה עבורו 28 מיליון ליש"ט. ב-16 באוגוסט 2014, ערך הררה את הופעת הבכורה שלו במדי מנצ'סטר יונייטד כשפתח בהרכב בהפסד יונייטד 1–2 לסוונסי סיטי. ב-14 בספטמבר 2014, כבש הררה את שער הבכורה שלו במדי מנצ'סטר יונייטד בניצחון קבוצתו 0–4 על קווינס פארק ריינג'רס במסגרת המחזור הרביעי של הפרמייר ליג. ב-24 במאי 2017 פתח הררה בהרכב קבוצתו לגמר הליגה האירופית 2017, בו ניצחה מנצ'סטר 0–2 את אייאקס. על יכולתו במשחק זכה בתואר "השחקן המצטיין" של משחק הגמר.

ב-4 ביולי 2019 חתם בפריז סן-ז'רמן לחמש שנים.

ב-27 באוגוסט 2022 חזר לאתלטיק בילבאו והושאל לעונה אחת עם אופציית רכישה. ב-31 בינואר 2023 ביבלאו מימשה את אופציית הרכישה.

== קריירה בינלאומית ==
במקביל החל הררה לשחק בנבחרת הצעירה של ספרד. הררה זומן לסגל הנבחרת לאליפות אירופה לנבחרות צעירות שנערכה בדנמרק בשנת 2011, וכבש שער במשחק הפתיחה של ספרד בטורניר, מול אנגליה. בטורניר עצמו בלט הררה וכבש שני שערים, כולל את השער הראשון בגמר מול נבחרת שווייץ. המשחק נגמר בניצחון 0–2 של ספרד שזכתה בטורניר בפעם השלישית בהיסטוריה והררה שהיה מהמצטיינים נבחר כחלק מהנבחרת המצטיינת של הטורניר.

ב-3 באוקטובר 2016 זומן לראשונה הררה לסגל נבחרת ספרד הבוגרת לקראת משחקי מוקדמות מונדיאל 2018 מול נבחרות איטליה ואלבניה אך לא שיחק בשני המשחקים. את הופעתו הראשונה בנבחרת ערך מול נבחרת אנגליה בוומבלי בתאריך 15 בנובמבר 2016, כשעלה כמחליף במחצית השנייה של המשחק.

== תארים ==
;מנצ'סטר יונייטד
* הליגה האירופית: 2016/17
* מגן הקהילה: 2016
* גביע הליגה האנגלי: 2016/17

;פריס סן ז'רמן
* אליפות צרפת: 2019/20, 2021/22
* הגביע הצרפתי: 2019/20, 2020/21
* הסופר קאפ הצרפתי: 2019, 2020, 2022
* גביע הליגה הצרפתית: 2019/20

;אתלטיק בילבאו
* גביע המלך הספרדי: 2023/24

;נבחרת ספרד עד גיל 21
* אליפות אירופה בכדורגל עד גיל 21: 2011

;אישיים
* נבחרת הטורניר באליפות אירופה עד גיל 21: 2011
* נבחרת העונה בליגה האירופית: 2016/17

==קישורים חיצוניים==

==הערות שוליים==

קטגוריה:קשרי כדורגל בסקים
קטגוריה:כדורגלנים בסקים
קטגוריה:קשרי כדורגל ספרדים
קטגוריה:כדורגלנים ספרדים
קטגוריה:כדורגלני ריאל סרגוסה
קטגוריה:כדורגלני אתלטיק בילבאו
קטגוריה:כדורגלני מנצ'סטר יונייטד
קטגוריה:כדורגלני פריז סן-ז'רמן
קטגוריה:כדורגלני נבחרת ספרד
קטגוריה:בילבאו: כדורגלנים
קטגוריה:כדורגלנים באולימפיאדת לונדון (2012)
קטגוריה:ספרדים שנולדו ב-1989
Metal Scent

Metal Scent (תעתיק "מטאל סנט", לפעמים נכתב כ־Metal ScenT. מאנגלית, "ריח של מטאל") היא להקת הבי מטאל ישראלית. הלהקה הוקמה ב-2004 תחת השם "ריח מטאל" (בדומה לשם של התוכנית ריח מנטה) וב-2006 שנתה את שמה לגרסה האנגלית Metal Scent בעלת משמעות זהה ושינתה חלק מהרכבה. הלהקה יכולה להיות משויכת לסגנונות של רוק כבד, הבי מטאל ופאוור מטאל, עם השפעות של מוזיקה ים תיכונית (בעיקר באלבום הראשון). שיריהם הם הן בשפה העברית והן בשפה האנגלית.

==היסטוריה==
===ריח מטאל===
אלבומה הראשון של הלהקה, ריח מטאל ראה אור ב-2005. אלבום זה ששמו היה זהה לשם הלהקה באותו הזמן הכיל 10 שירים ושילב בין הבי מטאל לבין מוזיקה ים תיכונית ושיריו היו גרסות כיסוי של שירים ים תיכוניים ידועים והשתתפו בו זמרי אורח ידועים רבים לצד חברי הלהקה. אלבום זה זכה להצלחה והוביל לחתימת חוזה עם הפקה Crash Music לאלבום שני. 4 סינגלים של הלהקה שודרו בתכנות הרדיו בישראל.

===Metal Scent===
הלהקה בהופעה חיה, 2015
ב-2006 הלהקה שנתה את שמה לגרסה האנגלית והרכבה היה מבוסס על מייסדיה - רונן ציוני (מתופף להקת "גאיה"), דרור יקר הגיטריסט ורמי שלמון הזמר עם שינויים בגזרת הגיטריסט השני והבסיסט. האלבום שני הקרוי Metal ScenT הכיל גרסות כיסוי לשירים ידועים באנגלית משנות ה-60 לצד חומר מקורי של הלהקה. האלבום מכיל 6 גרסאות כיסוי ו־5 שירים מקוריים שנכתבו לטענת הלהקה בלחץ זמן כבד מאוד.

ב-2011 יצא אלבום שלישי בשם "Homemade" והוא היה לאלבום הראשון של הלהקה המכיל שירים מקוריים בלבד בשפה אנגלית. האלבום הוקלט ברובו באולפנים ביתיים של חברי הלהקה וזה הביא לשמו "תוצרת בית", האלבום ספג ביקורת חיובית. במהלך מגפת הקורונה בישראל הוקלט אלבום האולפן The Mask, הכולל 12 שירים.

במהלך תקופת הקורונה הוקלט את אלבומם החמישי The Mask באולפן הפרטי של מתופף הלהקה. האלבום שוחרר בינואר 2021 וכולל 12 שירים מקוריים.

==חברי הלהקה==
150px
* רונן ציוני - תופים
* דרור יקר - גיטרה
* רמי שלמון - שירה
* בן מיטל - גיטרה בס
* שיאון שלום- גיטרה

===חברי להקה לשעבר ===
שני הגיטריסטים
* אמיר סולומון - גיטרה בס (ריח מטאל)
* אמיר גרינברג - גיטרה (ריח מטאל)
* שחר כהן - גיטרה בס
* יניב עבודי - גיטרה
* מיכאל עינבר - גיטרה

==דיסקוגרפיה==
* ריח מטאל (2005, תחת השם הישן)
* Metal Scent (2006)
* Homemade (2011)
* The Mask (2021)

==קישורים חיצוניים==

* [https://www.facebook.com/pages/Metal-Scent/189376561098603?sk=app_2405167945 דף בית] באתר פייסבוק.
* [https://web.archive.org/web/20140802034410/http://www.drorguitar.hoogel.co.il/Metal-Scent.htm דרור יקר] - אתר הבית של גיטריסט הלהקה.
* [http://www.metalist.co.il/InterviewPrivate.asp?id=326 Metal Scent - על טעם ועל ריח] -ריאיון עם רונן ציוני.
* [http://www.metalist.co.il/InterviewPrivate.asp?id=495 Metal Scent - כבר מזמן לא ילדים] -ריאיון עם רונן ציוני ויניב עבודי.

==הערות שוליים==

קטגוריה:להקות מטאל ישראליות
איוואנו-פרנקיבסק (מחוז)

מחוז איוואנו-פרנקיבסק (באוקראינית: Івано-Франківська область) הוא אחד ממחוזות אוקראינה, שוכן במערב המדינה, ובירתו העיר איוואנו-פרנקיבסק.

בעבר היה שם המחוז סטניסלב, ב-9 בנובמבר 1962 שינו הסובייטים את שמו כמחווה לסופר והמשורר האוקראיני איוואן פרנקו.

החל מהמאה ה-14 האזור היה חלק מהאיחוד הפולני-ליטאי. בשנת 1772, בעקבות חלוקת פולין הוא עבר לאימפריה האוסטרו-הונגרית. בין השנים 1918–1939 היה המחוז בשטח הרפובליקה הפולנית השנייה. עד למאה העשרים שימשה העיר קולומיאה, בירת חבל פוקוטיה, כמרכז האזורי. לאחר מלחמת העולם השנייה הוא עבר לברית המועצות והיה חלק של אוקראינה הסובייטית.

המחוז ששטחו 13,900 קמ"ר, הוא מהקטנים באוקראינה. בשנת 2014 התגוררו במחוז 1,381,505 תושבים, 97% מהם אוקראיני. בתקופה שלפני מלחמת העולם השנייה פולנים היוו כ-23% מאוכלוסיית המחוז ויהודים כ-7%.

המחוז גובל במזרחו במחוזות טרנופול וצ'רנוביץ, בדרום ברומניה, במערב בזקרפטיה ובצפון במחוז לבוב.

בשטח המחוז נמצא אתר סקי הגדול באוקראינה - בוקובל.

== קישורים חיצוניים ==

* 

*
איוונו-פרנקיבסק
קטגוריה:מדינות וטריטוריות שהוקמו ב-1939
דניפרופטרובסק (מחוז)

מחוז דניפרופטרובסק (באוקראינית: Дніпропетровська область) הוא אחד ממחוזות אוקראינה, שוכן במזרח המדינה, ובירתו העיר דניפרו. למחוז חשיבות תעשייתית רבה, כ-16,9% מהתעשייה במדינה, מקורה במחוז.

כמו כן ידוע המחוז במרבצי עפרות מתכת עשירים, כדוגמת מכרות הברזל בקריבי ריה ומרבץ המנגן על יד ניקופול, מקור המנגן הידוע השני בגודלו בעולם.<ref></ref>

שטח המחוז הוא כ-32 אלף קמ"ר המהווים כ-5.3% משטח אוקראינה כולה. בשנת 2014 התגוררו בו 3,285,626 תושבים. המחוז גובל בצפון במחוזות פולטבה וחרקוב, במזרח במחוז דונצק, בדרום בזפוריז'יה וחרסון, ובמערב במיקולאייב וקירובוגרד.

את המחוז חוצה נהר הדנייפר, בדרום המחוז נמצא מאגר קחובקה שנוצר בשנת 1956, לאחר שהושלם בניית סכר ליד העיר קחובקה.

אחד האנשים שכיהנו במשרת מושל המחוז הוא איש העסקים היהודי־אוקראיני איגור קולומויסקי.

שלט המודיע על הכניסה למחוז דניפרופטרובסק מכיוון מחוז קירבגראד

== קישורים חיצוניים ==

* 

== הערות שוליים ==

*
דניפרופטרובסק
קטגוריה:מדינות וטריטוריות שהוקמו ב-1932
קגאיאן דה אורו

קגאיאן דה אורו (בפיליפינית: Lungsod ng Cagayan de Oro, "לונגסוד נג קגאיאן דה אורו"; בסבואנו: Dakbayan sa Cagayan de Oro, "דקבאיאן סה קגאיאן דה אורו") היא בירת מחוז צפון מינדנאו ופרובינציית מיסאמיס אוריינטל בפיליפינים. קגאיאן דה אורו נמצאת בחוף הצפוני של האי מינדנאו. ב-2010 התגוררו בעיר כ-600,000 תושבים, מה שהופך אותה לעיר העשירית בגודלה בפיליפינים.

==היסטוריה==
ההתיישבות באזור העיר התחילה כבר בשנת 377 לספירה, כשהמקומיים ייסדו התיישבות במרחק של כ-8 קילומטרים מקגאיאן דה אורו של היום.

ב-1622 הספרדים הגיעו לאזור והקימו בו מספר מיסיונים אשר במהלך השנים התפתחה אוכלוסייה סביבם. ב-1871 קגאיאן דה אורו הפכה רשמית לעיירה.

לאחר שהפיליפינים סופחו לארצות הברית לאחר מלחמת ארצות הברית–ספרד ב-1898 פרצה מלחמת ארצות הברית–הפיליפינים אשר במהלכה נערכו כמה קרבות בעיר. האמריקאים ניצחו במלחמה והפיליפינים נותרו תחת שליטתם עד 1946.

ב-15 ביוני 1950 קגאיאן דה אורו קיבלה מעמד של עיר.

==כלכלה==
קגאיאן דה אורו היא המרכז הכלכלי של מחוז צפון מינדנאו. הכלכלה של העיר מסתמכת בעיקר על תעשייה, מסחר ותיירות. העיר נחשבת למרכז הרכבים של מינדנאו, לאחר שמספר חברות עולמיות גדולות, בהן טויוטה, הונדה, מיצובישי וסוזוקי, הקימו בעיר את המפעלים שלהן.

==חינוך==
בעיר פועלות מספר אוניברסיטאות גדולות, בהן אוניברסיטת קפיטול ואוניברסיטת ליסאו דה קגאיאן.

==תחבורה==
נמל קגאיאן דה אורו הוא הנמל הגדול ביותר במינדנאו והוא מציע הפלגות לערים מרכזיות באיים האחרים של הפיליפינים, כמו מנילה, בירת הפיליפינים, וסבו סיטי.

את קגאיאן דה אורו משרת נמל התעופה לגינדינגן, הנמצא במרחק של כ-46 קילומטרים צפון-מערבית לעיר ומציע טיסות לערים מרכזיות בפיליפינים, כמו מנילה, סבו סיטי ודבאו סיטי. הנמל נפתח ב-2013 והחליף את הנמל הישן של העיר, נמל התעופה לומביה. קיימת תוכניות להפוך את הנמל לנמל תעופה בינלאומי שישרת את האזור כולו.

==ערים תאומות==
* 
* 
* 
* 
* 

==קישורים חיצוניים==

* 
* 

קטגוריה:הפיליפינים: ערים
קטגוריה:יישובים שהוקמו ב-1871
דוידוב

דָוִידוֹב הוא שם משפחה יהודי מזרח אירופי וגם שם משפחה במרכז אסיה ובקווקז, פירושו בן דָוִד.
 

קטגוריה:שמות משפחה 
קטגוריה:שמות משפחה יהודיים
קטגוריה:שמות משפחה שמבוססים על השם דוד
בית האופרה המטרופוליטנית (רחוב 39)

בית האופרה המטרופוליטנית (באנגלית: Metropolitan Opera House) היה בית אופרה ששכן ברחוב ברודוויי 1411 בין רחוב 39 ו-40 במנהטן, ניו יורק, ארצות הברית. הוא תוכנן על ידי האדריכל קליבלנד קיידי ושימש כביתה הראשון של המטרופוליטן אופרה. הוא נפתח בשנת 1883 ונהרס בשנת 1967.

==היסטוריה==
ה[[רסיטל של הפסנתרן יוזף הופמן ב-28 בנובמבר 1937.]]
בית האופרה המטרופוליטנית, המכונה גם "מט הישנה", נפתח ב-22 באוקטובר 1883, עם העלאת "פאוסט" בחמישה חלקים של שארל גונו. הוא שכן ברחוב ברודוויי 1411, ותפס את כל ה"בלוק" שבין רחוב 39 ו-40 ברובע הטקסטיל (Garment District) במידטאון מנהטן.

ב-27 באוגוסט 1892, נשרף בית האופרה ועקב כך בוטלו כל ההופעות, עד אשר הוא תוקן ונפתח מחדש כבר באותה שנה. בשנת 1903, שופץ פנים הבניין בעיצובם של האדריכלים קררה והסטינגס (Carrère and Hastings).

במהלך השנים הוצעו מספר מקומות שעליהם יוכל להיבנות בית אופרה חדש ובעל קיבולת רבה יותר, כולל הצעה מהאדריכל ג'וזף אורבן (Joseph Urban). חלק מההצעות היו על המגרשים בהם עומדים כיום כיכר קולומבוס ומרכז רוקפלר. כלל ההצעות נדחו עד בנייתו של מרכז לינקולן.

בית האופרה המטרופוליטנית נסגר ב-16 באפריל 1966, וכיון שלא זכה למעמד שימור, הוא נהרס בשנת 1967, לטובת הקמת בניין משרדים בן 40 קומות. בניין המשרדים נמכר מאוחר יותר על ידי אגודת מטרופוליטן אופרה, לחברת 1411 TrizecHahn-Swig LLC.

==ביבליוגרפיה==
* Mayer, Martin. The Met: One Hundred Years of Grand Opera. 1983. Thames and Hudson. London.
==ראו גם==
* גורדי שחקים מוקדמים

==קישורים חיצוניים==

* [http://www.gstatic.com/hostedimg/dc07297029641e44_large תמונה של בית האופרה המטרופוליטנית משנת 1966] כפי שפורסמה במגזין לייף.

קטגוריה:ערכים שבהם תבנית בריטניקה אינה מתאימה
מנהטן
קטגוריה:ארצות הברית: בתי אופרה
קטגוריה:רחוב ברודוויי
זנקט אינגברט

זנקט אינגברט (בגרמנית: Sankt Ingbert) היא עיר במחוז זארפפאלץ שבמדינת חבל הסאר שבגרמניה. העיר שוכנת במרחק של 10 ק"מ מצפון-מזרח לזארבריקן, בירת החבל ובמרחק של 10 ק"מ מדרום-מערב לנוינקירכן.

זנקט אינגברט היא עיר תעשייתית ותיקה, אך רוב מפעלי התעשייה הכבדה שלה (פחם, פלדה וזכוכית) נסגרו זה מכבר. המעסיקים העיקריים של העיר הם SAP וחברת פסטו (Festo).

העיר נקראת על שם קדוש אירי ובמשך 300 שנים השתייכה למחוז של טריר.

==ערים תאומות==
* 
* 
* 
* 

==קישורים חיצוניים==

* 

==הערות שוליים==

קטגוריה:חבל הסאר: ערים
ויליאם קרבאליו

וִילִיאָם קַרְבָאלִיוֹ דה סילבה (בפורטוגזית: William Silva de Carvalho; נולד ב-7 באפריל 1992 בלואנדה שבאנגולה) הוא כדורגלן פורטוגזי המשחק בקבוצת ריאל בטיס מליגת העל הספרדית ובנבחרת פורטוגל בעמדת הקשר אחורי.

==קריירה==
קרבאליו נולד בלואנדה, אנגולה, והיגר לפורטוגל. הוא התחיל לשחק בגיל 13 בקבוצות הנוער של ספורטינג ליסבון בה גם התחיל לשחק בבוגרים ב-2011. קרבאליו הושאל לחצי עונה לפטימה מהליגה הפרטוגזית השלישית ולאחר מכן הושאל לסרקל ברוז' מהליגה הבלגית הראשונה שם שיחק שנה וחצי. עונת 2013/14 הייתה העונה הראשונה בה שיחק בספורטינג ליסבון.

קרבליו שיחק בנבחרות הצעירות של פורטוגל וב-2012 החל לשחק בקבוצה עד גיל 21. הוא שותף במשחקים במספר מוקדמות אליפות אירופה בכדורגל עד גיל 21 - 2015. בנובמבר 2013 זומן לראשונה לנבחרת הבוגרת למשחקי פלייאוף העלייה למונדיאל 2014 נגד . קרבאליו נכלל בסגל פורטוגל במונדיאל ושותף בשני המשחקים האחרונים של שלב הבתים בסיומם הודחה פורטוגל שסיימה שלישית בשלב הבתים בגלל הפרש שערים. קראבליו נכלל בסגל אליפות אירופה בכדורגל עד גיל 21 - 2015, בו נבחרתו סיימה כסגנית ונבחר לשחקן המצטיין של הטורניר. ביורו 2016 סיימה נבחרת פורטוגל כזוכת יורו 2016 כאשר קראבליו שחקן הרכב קבוע.

== תארים ==
ריאל בטיס
* גביע המלך: 2021/2022

== קישורים חיצוניים ==

== הערות שוליים ==

קטגוריה:כדורגלנים אנגולים
קטגוריה:כדורגלנים פורטוגזים
קטגוריה:קשרי כדורגל אנגולים
קטגוריה:קשרי כדורגל פורטוגזים
קטגוריה:לואנדה: כדורגלנים
קטגוריה:כדורגלני ספורטינג ליסבון
קטגוריה:כדורגלני פאטימה
קטגוריה:כדורגלני סרקל ברוז'
קטגוריה:כדורגלני ריאל בטיס
קטגוריה:כדורגלני נבחרת פורטוגל
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ספורטאים פורטוגזים בבלגיה
קטגוריה:ספורטאים פורטוגזים בספרד
קטגוריה:פורטוגזים שנולדו ב-1992
אריק דורם

אריק דורם (בגרמנית: Erik Durm; נולד ב-12 במאי 1992 בפירמאזנס, ריינלנד-פפאלץ, גרמניה) הוא כדורגלן גרמני המשחק בעמדת המגן השמאלי בפ.צ. קייזרסלאוטרן.

דורם היה בעבר חלק מסגל נבחרת גרמניה, במדיה ערך שבע הופעות, ואף היה חלק מהסגל הגרמני שזכה במונדיאל 2014, בו לא שותף כלל.

==קריירת מועדונים==
דורם החל לשחק כדורגל במועדון קטן בכפר רישוויילר ב-1997. ב-2008 עבר לאקדמיה לכדורגל של זארבריקן וב-2010 הצטרף לקבוצת הנוער של מיינץ 05 ובמקביל שיחק בקבוצת המילואים של מיינץ.

בקיץ 2012 עבר לבורוסיה דורטמונד. בעונתו הראשונה במועדון שיחק בקבוצת המילואים ששיחקה בליגה השלישית ובעונת 2013/14 החל לשחק בקבוצה הראשונה של דורטמונד. בקיץ 2018 חתם בהאדרספילד טאון מהפרמייר ליג. בעונת 2018/19 ערך דורם 28 הופעות במדי האדרספילד טאון, ונשר עמה לצ'מפיונשיפ לאחר שהקבוצה סיימה במקום האחרון בפרמייר ליג.

בקיץ 2019, לאחר שירד ליגה עם האדרספילד טאון, חתם דורם באיינטרכט פרנקפורט.

ב-22 ביוני 2022 חתם בפ.צ. קייזרסלאוטרן.

==קריירה בינלאומית==
בשנת 2011 שיחק דורם בנבחרות גרמניה עד גיל 19 ו-20, ב-2013 זומן לנבחרת גרמניה בכדורגל עד גיל 21 וביוני 2014 זומן למשחק הכנה של לקראת מונדיאל 2014 ונכלל בסגל הנבחרת בטורניר עצמו, בו זכתה הנבחרת בתואר.

==תארים==
;בורוסיה דורטמונד
* הסופר קאפ הגרמני: 2013, 2014
* הגביע הגרמני: 2016/2017

;איינטרכט פרנקפורט
* הליגה האירופית: 2021/2022

;נבחרת גרמניה
* גביע העולם בכדורגל: 2014

==קישורים חיצוניים==

קטגוריה:מגני כדורגל גרמנים
קטגוריה:כדורגלני בורוסיה דורטמונד
קטגוריה:כדורגלני האדרספילד טאון
קטגוריה:כדורגלני איינטרכט פרנקפורט
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:כדורגלני מונדיאל 2014
קטגוריה:כדורגלני פ.צ. קייזרסלאוטרן
קטגוריה:גרמנים שנולדו ב-1992
אוסקר גרנאדוס

אוסקר אסטבן גרנאדוס (בספרדית: Óscar Esteban Granados; נולד ב-25 באוקטובר 1985) הוא כדורגלן עבר קוסטה ריקאי אשר שיחק בעמדת הקשר האחורי בנבחרת קוסטה ריקה.

==תארים==
; ארדיאנו
* ליגת העל הקוסטה ריקאית (2): קלאוסורה, קלאוסורה

==קישורים חיצוניים==

קטגוריה:כדורגלנים קוסטה ריקאים
קטגוריה:קשרי כדורגל קוסטה ריקאים
קטגוריה:קרטגו: כדורגלנים
קטגוריה:כדורגלני קרטחינס
קטגוריה:כדורגלני ארדיאנו
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2009
קטגוריה:כדורגלני מונדיאל 2014
קטגוריה:כדורגלני קופה אמריקה 2016
קטגוריה:קוסטה ריקאים שנולדו ב-1985
פטריק פמברטון

פטריק פמברטון (בספרדית: Patrick Pemberton; נולד ב-24 באפריל 1982) הוא כדורגלן קוסטה ריקאי המשחק בעמדת השוער בקבוצת סן קרלוס ובנבחרת קוסטה ריקה.

==תארים==
אלחואלנסה
* ליגת העל הקוסטה ריקאית (5): אפרטורה, קלאוסורה, אפרטורה, אפרטורה, אפרטורה

==קישורים חיצוניים==

קטגוריה:כדורגלנים קוסטה ריקאים
קטגוריה:שוערי כדורגל קוסטה ריקאים
קטגוריה:לימון: כדורגלנים
קטגוריה:כדורגלני אלחואלנסה
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2013
קטגוריה:כדורגלני מונדיאל 2014
קטגוריה:כדורגלני גביע הזהב 2015
קטגוריה:כדורגלני קופה אמריקה 2016
קטגוריה:כדורגלני גביע הזהב 2017
קטגוריה:כדורגלני מונדיאל 2018
קטגוריה:קוסטה ריקאים שנולדו ב-1982
כריסטיאן גמבואה

כריסטיאן אסטבן גמבואה לונה (בספרדית: Cristian Esteban Gamboa Luna; נולד ב-24 באוקטובר 1989) הוא כדורגלן קוסטה ריקאי המשחק בעמדות המגן הימני והקשר הימני בבוכום מהבונדסליגה ובנבחרת קוסטה ריקה.

==קריירה==
גמבואה החל את הקריירה שלו בקבוצת מוניסיפאל ליבריה מליגת העל של קוסטה ריקה, איתה זכה בקלאוסורה 2009. ב-2010 עבר לפרדריקסטד מליגת העל הנורווגית ושיחק בקבוצה שנה אחת בקיץ 2011 עבר לפ.צ. קופנהגן. בקופנהגן הוא שיחק בשני משחקים בלבד האחד בגביע והשני בליגה האירופית. הקיץ 2012 הוא הושאל לרוזנבורג ולאחר שנה חתם בה. ביולי חתם בוסט ברומיץ' אלביון. בקיץ 2016 חתם בסלטיק.

בקיץ 2019 חתם גמבואה על חוזה לשנתיים בבוכום מהבונדסליגה השנייה.

גמבואה שיחק בנבחרת קוסטה ריקה עד גיל 20 והשתתף בגביע העולם בכדורגל עד גיל 20 2009 בו הגיעה הנבחרת למקום הרביעי. גמבואה זומן לראשונה לנבחרת בינואר 2010. הוא זומן לסגל הנבחרת לקראת מונדיאל 2014.

==תארים==
;מוניסיפאל ליבריה
* ליגת העל הקוסטה ריקאית : קלאוסורה
;פ.צ. קופנהגן
* הגביע הדני: 
;סלטיק
* גביע הליגה הסקוטית: , 
* ליגת העל הסקוטית: , 

==קישורים חיצוניים==

קטגוריה:כדורגלנים קוסטה ריקאים
קטגוריה:מגני כדורגל קוסטה ריקאים
קטגוריה:קשרי כדורגל קוסטה ריקאים
קטגוריה:כדורגלני פרדריקסטאד
קטגוריה:כדורגלני פ.צ. קופנהגן
קטגוריה:כדורגלני רוזנבורג
קטגוריה:כדורגלני וסט ברומיץ' אלביון
קטגוריה:כדורגלני סלטיק
קטגוריה:כדורגלני בוכום
קטגוריה:כדורגלני נבחרת קוסטה ריקה
קטגוריה:כדורגלני מונדיאל 2014
קטגוריה:כדורגלני גביע הזהב 2015
קטגוריה:כדורגלני קופה אמריקה 2016
קטגוריה:כדורגלני גביע הזהב 2017
קטגוריה:כדורגלני מונדיאל 2018
קטגוריה:כדורגלני גביע הזהב 2019
קטגוריה:קוסטה ריקאים שנולדו ב-1989
Cat (פקודה)

cat היא תוכנית יוניקס סטנדרטית אשר מדפיסה את תוכנו של קובץ ומשמשת לשרשור קבצים. שמה של התוכנית מגיע מן המילה האנגלית Concatenate, שמשמעותה שרשור.

==שימוש==
תקן POSIX מגדיר את שהתוכנית צריכה לקבל רשימת קבצים כארגומנטים, ולהדפיס את תוכנם בסדר המתאים, ולתמוך בדגל אחד (<code dir="ltr">-u</code>).<ref></ref>
אם אחד הקבצים מופיע כמקף בודד (<code>-</code>), התוכנית תקרא מהקלט הסטנדרטי ותדפיס אותו במקום המתאים. אם התוכנית אינה מקבלת כלל ארגומנטים, היא תדפיס את הקלט הסטנדרטי בלבד.

תחביר הפקודה הוא כדלקמן:
<syntaxhighlight lang="bash">
cat [option] [file]...
</syntaxhighlight>

===דוגמה===
דוגמה פשוטה לשימוש ב-cat היא חיבור 2 קבצים לקובץ אחד:
<syntaxhighlight lang="bash">
cat file1 file2 > file3
</syntaxhighlight>

ניתן לשלב ערכים נוספים:
* cat -s: מצמצם שורות רווח ריקות לשורה אחת בלבד.
* cat -n: מוסיף מספר שורה.
* cat -b: מוסיף מספר שורה לשורות לא ריקות.

==ביקורת==
שימוש נפוץ ב-cat הוא להדפסת קובץ יחיד, על מנת להשתמש בו כקלט של תוכנית אחרת. צורת שימוש זו מיותרת כיוון שהמעטפת יכולה לעשות פעולה זו בעצמה, ולא זקוקה לתוכנה חיצוניות אשר מייצרת תהליך נוסף.
לפיכך, במקום לכתוב כך:
<syntaxhighlight lang="bash">
cat filename | command arg1 arg2
</syntaxhighlight>

ניתן לכתוב כך:
<syntaxhighlight lang="bash">
<filename command arg1 arg2
command arg1 arg2 < filename
</syntaxhighlight>

==קישורים חיצוניים==

* [http://pubs.opengroup.org/onlinepubs/9699919799/utilities/cat.html cat] באתר Single UNIX Specification
* [http://www.gnu.org/software/coreutils/manual/html_node/cat-invocation.html cat invocation – GNU Coreutils] באתר פרויקט גנו
* [http://www.freebsd.org/cgi/man.cgi?query=cat&sektion=1 cat] באתר FreeBSD

==הערות שוליים==

קטגוריה:פקודות יוניקס
וול סטריט 14

וול סטריט 14 (באנגלית: 14 Wall Street) הוא גורד שחקים הממוקם בוול סטריט 14 שברובע הפיננסי במנהטן, ניו יורק, ארצות הברית. הבניין מתנשא לגובה של 164.59 מטרים והוא בעל 29 קומות. הוא תוכנן על ידי משרד האדריכלים "טרוברידג' וליוינגסטון" (Trowbridge & Livingston) בסגנון אדריכלות נאו-קלאסית ושימש כמטה המשרדים של ארגון הבנקאות Bankers Trust. בנייתו החלה בשנת 1910 והסתיימה בשנת 1912. תוספות עיצוביות בסגנון האר דקו, שתוכננו על ידי משרד האדריכלים "שריב, לם והרמון", נבנו בו בין השנים 1931-1933. הפירמידה בראשו מהווה נקודת ציון בקו הרקיע של מנהטן ואף הפכה ללוגו של ה-Bankers Trust גם לאחר שמכר את הבניין בשנת 1937.

הבניין הוא בעל מעמד מבנה היסטורי עירוני מה-14 בינואר 1997.

==היסטוריה==

הרעיון התכנוני העומד מאחורי תכנונו של וול סטריט 14 היה למקם את ראש המאוזוליאום בהליקרנסוס על הקמפנילה של סן מרקו שבוונציה. בעוד גורדי שחקים רבים באותה תקופה השתמשו בהשראת מגדלי הפעמונים הוונציאנים כמודל עיצוב מגדלים מודרניים, היה וול סטריט 14 הראשון ששם "מקדש" בראשו. בפירמידה זו לבדה ישנן שבע קומות והיא הופיעה בסלוגן של ה-Bankers Trust ("A Tower of Strength").

שלב הבנייה הראשון החל עם רכישת בניין גילנדר בן 20 הקומות, שניצב במגרש, והריסתו. עם הריסתו נחשב בניין גילנדר לגורד השחקים הראשון שמפנה את מקומו לגורד שחקים אחר. כשהושלם היה לבניין הבנקאי הגבוה בעולם.

בשנת 2012, רכש אלכסנדר רווט (Alexander Rovt), מיליארדר שעשה את הונו בעסקי הדשנים, את הבניין תמורת 303 מיליון דולר אמריקאי.

==ראו גם==
* גורדי שחקים בניו יורק
* גורדי שחקים מוקדמים

==קישורים חיצוניים==

* 

==הערות שוליים==

קטגוריה:מנהטן: מגדלי משרדים
קטגוריה:וול סטריט
קטגוריה:ניו יורק: מבנים בסגנון האר דקו
קטגוריה:מנהטן תחתית
קאמילו ורגאס

קאמילו אנדרס ורגאס חיל (בספרדית: Camilo Andrés Vargas Gil; נולד ב-9 במרץ 1989 בבוגוטה) הוא כדורגלן קולומביאני המשחק באטלס ובנבחרת קולומביה בעמדת השוער.

==קריירה==
ורגאס במדי סנטה פה
ורגאס החל את הקריירה שלו במחלקת הנוער של אינדפנדיינטה סנטה פה וערך את הבכורה שלו בקבוצה הבוגרת מעט אחרי יום הולדתו ה-18, ב-11 במרץ 2007 במשחק מול לה אקידד. הוא נכנס בדקות האחרונות והקבוצה ניצחה 2–1. ורגאס המשיך לשמש כשוער מחליף וגם של קבוצת המילואים וב-2009 זכה בתואר הראשון שלו כמקצוען כשקבוצתו זכתה בגביע הקולומביאני של אותה שנה. בטורניר הקלאוסורה של 2010 כבר שיחק שבעה משחקים כולל הצטיינות בדרבי (ספורט) מול מיונאריוס, בו הדף פנדל והשאיר את התוצאה על 0–0. ב-2011 קיבל הרבה יותר הזדמנויות בקבוצה בליגה המקומית ובגביע סודאמריקנה.

ב-2012 הפך לשוער הראשון של הקבוצה והיה מהשחקנים הבולטים שעזרו לסנטה פה להשיג את תואר האליפות השביעי של המועדון והראשון לאחר 36 שנים ובעזרתו זכתה הקבוצה גם בסופרליגה 2013 על חשבונה של היריבה העירונית, מיונאריוס.
הוא המשיך את היכולת הטובה גם ב-2013, בשנה שבה סנטה פה הגיעה עד לשלב חצי גמר הקופה ליברטדורס ובעקבות כך, קיבל לראשונה את הזימון לנבחרת הבוגרת על ידי המאמן חוסה נסטור פקרמן.

ב-2014, עזר לקבוצה להגיע פעם נוספת לגמר טורניר הקלאוסורה תוך כדי שהוא כובש שער נוסף, הפעם בפנדל מול אתלטיקו וילה ב-22 בנובמבר 2014. הוא הפך לאחד מהשחקנים הנערצים על אוהדי הקבוצה, עד אשר קיבל החלטה בתחילת 2015 לעבור לאתלטיקו נסיונל וגרם לזעם גדול בקרבם.

באתלטיקו נסיונל, היה שוער שני אחרי פרנקו ארמני. הוא שיחק מספר משחקים, אבל ברוב הטורניר שימש כמחליף ולבסוף זכה עם הקבוצה באליפות הקלאוסורה 2017.
לאור מיעוט דקות המשחק, הוחלט בנסיונל להשאיל את ורגאס בתחילת 2016 לקבוצת ארחנטינוס ג'וניורס הארגנטינאית וכעבור חצי שנה הושאל לדפורטיבו קאלי. הוא חזר לנסיונל לקראטת טורניר הקלאוסורה 2017 אך לא שיחק דקה לאורך כל הטורניר ובינואר 2018 סגר את תנאיו שוב עם דפורטיבו קאלי.

==נבחרת==
לאחר שהציג יכולת טובה בליגה ב־2012, זומן לראשונה על ידי חוסה נסטור פקרמן לנבחרת הבוגרת ב-30 באוגוסט 2012 שהתכוננה למשחקי מוקדמות מונדיאל 2014 מול ו. הוא היה חלק מהסגל הסופי שנסע למונדיאל 2014 בברזיל כשוער שלישי אחרי אוספינה ומונדרגון וכן היה גם חלק מהסגל הסופי שנסע לקופה אמריקה 2015 שנערך בצ'ילה.
בסך הכל ערך עד כה חמש הופעות בנבחרת, כאשר הבכורה הייתה במשחק ידידות מול ב-10 באוקטובר 2014.
נבחר להיות בין 23 השחקנים שהרכיבו את הסגל הסופי למונדיאל 2018, הפעם כשוער שני, אך גם במונדיאל זה לא זכה לשחק.

==תארים==
;סנטה פה
* אליפות קולומביה: 2012 אפרטורה, 2014 קלאוסורה
* הגביע הקולומביאני: 2009
* הסופר קאפ הקולומביאני: 2013

;אתלטיקו נסיונל
* אליפות קולומביה: 2015 קלאוסורה

== קישורים חיצוניים ==

==הערות שוליים==

קטגוריה:כדורגלנים קולומביאנים
קטגוריה:שוערי כדורגל קולומביאנים
קטגוריה:בוגוטה: כדורגלנים
קטגוריה:כדורגלני אינדפנדיינטה סנטה פה
קטגוריה:כדורגלני אתלטיקו נסיונל
קטגוריה:כדורגלני ארחנטינוס ג'וניורס
קטגוריה:כדורגלני דפורטיבו קאלי
קטגוריה:כדורגלני אטלס
קטגוריה:כדורגלני נבחרת קולומביה
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני מונדיאל 2018
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני קופה אמריקה 2024
קטגוריה:ספורטאים זרים בארגנטינה
קטגוריה:ספורטאים זרים במקסיקו
קטגוריה:קולומביאנים שנולדו ב-1989
פלדת בליה

[[יגאל תומרקין אנדרטה לשואה ולתקומה, 1975. מראה לפני השיפוץ של שנת 2010. פלדת קורטן, גובה 21 מ'. כיכר רבין, תל אביב]]
פלדת בליה (באנגלית: weathering steel) ידועה בשמה המסחרי פלדת קורטן (Corten steel) היא קבוצת סגסוגות פלדה שפותחה כדי למנוע צורך בצביעת אלמנטים המיוצרים מפלדה זו להגנה מפני קורוזיה. בהיותה חשופה להשפעות האטמוספירה מספר שנים גורמים יסודות הסגסוגת ליצירת שכבת הגנה על פני הפלדה, למעשה הפלדה מחלידה בשכבתה החיצונית בלבד ומונעת המשך השיתוך של הפלדה. צבעה של שכבה זו הוא חום-אדמדם דמוי חלודה.

הפלדה פותחה על ידי חברת הפלדה האמריקאית יו.אס. סטיל (USS- US steel) בשנת 1933 המחזיקה בסימן המסחרי COR-TEN. מקור השם הוא הלחם של תחיליות המילה האנגלית "קורוזיה" (Corrosion) ושל המונח "מאמץ מתיחה" (Tensile strength). הפלדות מסומנות בתקן האמריקאי 242 ASTM A 588 ASTM A ו-606 ASTM A עבור פחים דקים.

בעת הוצאתה לשוק היו רכיבי הסגסוג 0.2%-0.5% נחושת 0.5%-1.5% כרום ו- 0.1%-0.2% זרחן. במשך השנים השתנו חלק מהמרכיבים, לדוגמה: הוספת 0.4% ניקל, הקטנת תכולת הזרחן עד כדי 0.04% ותוספות של מספר יסודות אחרים. השינויים הביאו לחזוק עמידתה במאמצי מתיחה עד כדי מאמץ כניעה בשיעור 580 מגה פסקל כך שהיא מתאימה לשמש כפלדת מבנים.
יתרונה של הפלדה הוא ששכבת המגן מונעת את הצורך להגן עליה בצביעה חוזרת ונשנית ולכן היא שמשה לבנית גשרי פלדה ומכולות להובלה ימית כדי לחסוך בעלויות אחזקה. נוסף לכך צבעה החלוד מושך את עיני אדריכלים ופסלים כאלמנט דקורטיבי לבניה ופיסול חוצות. בוורלי פפר הייתה בין הראשונות שניצלו פלדה זו ליצירת פסלים.

עם השנים התבררו חסרונתיה של הפלדה:
*שיתוך
**הצטברות של מים בכיסים ובחיבורים גורמת להמשך תהליך השיתוך לעומק הפלדה ולגרימת כשל כמו בשיתוך רגיל
**הפלדה אינה עמידה בנתזי מלח. נתזים אלה יכולים להגיע בקרבה לים או במלח המפוזר בעת שלגים למניעת קפיאת הכבישים
:עם זאת מבנים שנבנים על פי ההנחיות ההנדסיות נמצאו כעומדים בפני שיתוך שנים רבות (על פי סקר המבוצע מאז 1980 על גשרים בארצות הברית)
*אסתטיקה
**השכבה המחלידה עלולה ליצור כתמים רבים בסביבת המבנה העשוי פלדה זו
**הפלדה מחלידה בדרך כלל בצורה אחידה, אולם אם יש צורך בניקוי מקומי (כמו במקרה של הסרת גרפיטי) נוצרים שינויי גוון.

==קישורים חיצוניים==

* נחום נווה, [https://web.archive.org/web/20140905221846/http://www.engineers.org.il/_Uploads/3537corrarchitecturedesignb.pdf קורוזיה של פלדות קורטן], אתר ארגוני המהנדסים, האדריכלים והאקדמאים במקצועות הטכנולוגיים בישראל

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סגסוגות
קטגוריה:חומרי בניין
קטגוריה:פלדה
יושיטו אוקובו

יושיטו אוקובו (ביפנית: 大久保 嘉人; נולד ב-9 ביוני 1982 בפוקואוקה שביפן) הוא כדורגלן יפני המשחק בעמדת החלוץ בסרסו אוסקה. הופיע 60 פעמים בנבחרת יפן.

ב-3 בינואר 2009 הודיעה ויסל קובה על העברתו של אוקובו למועדון הגרמני וולפסבורג מהבונדסליגה. אוקובו שיחק בוולפסבורג שישה חודשים וחזר לוויסל קובה. בתקופתו בבונדסליגה הוא זכה עם וולפסבורג באליפות והפך לשחקן היפני הראשון שזכה בתואר הבונדסליגה.

==נבחרת יפן==
אוקובו היה חלק מסגל נבחרת יפן האולימפית לשנת 2004, שהודחה בסיבוב הראשון וסיימה במקום הרביעי בבית B שממנו עלו נבחרת איטליה ונבחרת אורוגוואי.

הוא ערך את הופעת הבכורה שלו בנבחרת ב-31 במאי 2003 במשחק ידידות נגד נבחרת קוריאה הדרומית באצטדיון האולימפי בטוקיו כשהוא נשלח להחליף את טקיוקי סוזוקי. ב-17 באוקטובר 2007 אוקובו כבש את שערו הראשון בנבחרתו במשחק ידידות נגד נבחרת מצרים באצטדיון נגאי באוסקה. בחירתו של מאמן נבחרת יפן, אלברטו זאקרוני, באוקובו להיות כחלק מסגל נבחרת יפן למונדיאל 2014 נחשבה להפתעה גדולה.

==תארים==
===קבוצתיים===
====וולפסבורג====
* בונדסליגה (1): 2008-09

===אישיים===
* הכדורגלן האסייתי של השנה (1): 2003
* מלך השערים של ליגת העל היפנית (2): 2013, 2014

==קישורים חיצוניים==

קטגוריה:יפנים שנולדו ב-1982
קטגוריה:כדורגלנים יפנים
קטגוריה:חלוצי כדורגל יפנים
קטגוריה:כדורגלני סרסו אוסקה
קטגוריה:כדורגלני מיורקה
קטגוריה:כדורגלני ויסל קובה
קטגוריה:כדורגלני וולפסבורג
קטגוריה:כדורגלני קווסאקי פרונטלה
קטגוריה:כדורגלני טוקיו
קטגוריה:כדורגלני נבחרת יפן
קטגוריה:כדורגלני גביע הקונפדרציות 2003
קטגוריה:כדורגלנים באולימפיאדת אתונה (2004)
קטגוריה:כדורגלני מונדיאל 2010
קטגוריה:כדורגלני מונדיאל 2014
דניאל קמברונרו

דניאל קמברונרו (בספרדית: Daniel Arturo Cambronero Solano; נולד ב-1 בדצמבר 1987 בסן חוזה שבקוסטה ריקה) הוא כדורגלן קוסטה ריקאי אשר משחק בעמדת השוער בדפורטיבו מלאקאטקו מליגת העל של גואטמלה ובנבחרת קוסטה ריקה.

לאחר ששיחק בשורות הנוער של הקבוצה הקוסטה ריקנית דפורטיבו סאפריסה, קמברונרו ערך את הופעת הבכורה שלו בפונטרנס. בשנת 2007 עבר לאוניברסידד דה קוסטה ריקה וב-2011 הצטרף לארדיאנו.

קמברונרו ערך את הופעת הבכורה שלו בנבחרת קוסטה ריקה במרץ 2011 במשחק ידידות נגד נבחרת ונצואלה, זהו המשחק הבינלאומי הראשון שלו. הוא נכלל בסגל של נבחרת קוסטה ריקה לגביע הזהב 2009 אך לא שיחק.

==קישורים חיצוניים==

קטגוריה:כדורגלנים קוסטה ריקאים
קטגוריה:שוערי כדורגל קוסטה ריקאים
קטגוריה:סן חוסה: כדורגלנים
קטגוריה:כדורגלני דפורטיבו סאפריסה
קטגוריה:כדורגלני פונטרנס
קטגוריה:כדורגלני ארדיאנו
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2009
קטגוריה:כדורגלני מונדיאל 2014
קטגוריה:קוסטה ריקאים שנולדו ב-1986
אכלוזאורוס

אכלוזאורוס (שם מדעי: Achelousaurus) הוא סוג של דינוזאור ממשפחת הצרטופסיים ששכן ביבשת אמריקה הצפונית בקרטיקון העליון, כ-74 מיליון שנים לפני זמננו. פירוש השם "לטאת אכלוס" על שם דמות מהמיתולוגיה היוונית ושם המין horneri הוא על שם הפלאונטולוג ג'ון ר. הורנר.

אכלוזאורוס היה דינוזאור צמחוני הולך על ארבע. הגולגולת שלו לא הייתה מצוידת בקרניים חדות אלא בבליטות גרמיות קהות. העטרה (frill) שלו, מעין "מניפה" גרמית הייתה קצרה אך בעלת בליטות ושקעים ("חלונות" בעצמות העטרה), כללה זיזים חדים ושימשה ככלי מרשים במפגני ראווה. מקצה העטרה בלטו שני זיזים ארוכים ומעוקלים. האכלוזאורוס היה שייך לתת-משפחת הצנטרוזאורים של הצרטופסיים ואופיין בעטרה קצרה ובליטה גדולה מעל האף. אורכו היה כ- ומשקלו כ-2–3 טונות.

האכלוזאורוס התגלה על ידי סקוט סמפסון ב-1995. מאובניו נתגלו במונטנה שבארצות הברית בסלעי משקע שמתוארכים לגיל הקמפן, כ-80 עד 73 מיליון שנה לפני זמננו. מאובניו של אכלוזאורוס נמצאו בשכבה הצעירה ביותר מתקופה זו, כ-74 מיליון שנה לפני זמננו. המאובנים שנתגלו כוללים 3 גולגולות (שמוצגות כיום במוזיאון הרי הרוקי) ומספר עצמות של השלד הצירי.

==גלריה==
<gallery widths=280 heights=200>
קובץ:Achelousaurus BW.jpg
קובץ:Achelousaurus horneri.jpg
קובץ:Achelousaurus dinosaur.png
קובץ:Achelousaurus and Einiosaurus.jpg|איור של אכלוזאורוס ואייניוזאורוס המותקף בידי מין טירנוזאור
</gallery>

==קישורים חיצוניים==

* 

קטגוריה:בעלי חיים שתוארו ב-1995
קטגוריה:צנטרוזאורים
קטגוריה:טקסונים שתוארו בידי סקוט ד. סאמפסון
קטגוריה:מאובני טקסונים שתוארו ב-1994